Krepel – pulchny, drożdżowy kołocz ze mōnki pszynnyj we ksztołcie ździebko plaskatyj kugle. Nojczyńścij filōngōma kreplōw sōm kōnfitury, dżym abo ôwoce, nale tyż likwor, puding, szlagzana lebo ani kyjza. Kreple sōm smażōne na farba ciymno-złoto, na głymbokym fecie — ze tustygo abo ze ôlyju, downij tyż na maśle. Jako fertich je uōn zauobycz lukrowany abo ôbsuty cukrym pudrym, idzie go tyż posuć kandyzowanōm skōrkōm apluziny abo poloć szekuladōm.